**Datum: 24.08.2023. SAOPŠTENJE ZA MEDIJE**

**Počinje drugi „Trebinje džez festival“**

*Kompanija m:tel i ove godine prijatelj festivala*

Drugi po redu „Trebinje džez festival“ koji organizuje Kulturni centar Trebinje održaće se od 24. do 28. avgusta ove godine.

Svi ljubitelji dobrog džeza uživaće u odličnoj muzici pet bendova iz pet država.

Prvog dana nastupiće „Oleg Kirijev Kvartet“ iz Rusije, u petak, 25. avgusta, „Kralj Čačka” iz Srbije, a u subotu, 26. avgusta „Per Bas Viking Matisen trio” iz Norveške.

„Tamara Obrovac kvartet” iz Hrvatske sviraće u nedjelju, 27. avgusta, a ovogodišnji džez festival zatvoriće u ponedjeljak, 28. avgusta, „Vlatko Stefanovski trio” iz Sjeverne Makedonije.

Prošlogodišnji „Trebinje džez festival” posjetilo je više hiljada gostiju iz regiona a reakcije publike, muzičara učesnika i široke javnosti su prevazišli sva očekivanja.

I ove godine kompanija m:tel podržava ovoj bogat umjetnički program koji je u organizaciji Kulturnog centra Trebinje, uz podršku Kabineta Predsjednice Republike Srpske, Ministarstva prosvjete i kulture Republike Srpske i grada Trebinja.

Ključne riječi: džez festival, jazz festival, Trebinje
Izvor fotografije: Trebinje džez festival